ಡಯಟ್ ಮಾಡುತ್ತಿದ್ದರೂ ಈ ಆರೋಗ್ಯಕರ ಡೆಸರ್ಟ್ಗಳನ್ನು ಸವಿಯಬಹುದು..! ದೇಹದ ತೂಕವನ್ನು ನಿಯಂತ್ರಣದಲ್ಲಿಟ್ಟುಕೊಳ್ಳಲು ಹಾಗೂ ಒಂದು ಸುಂದರ ದೇಹಾಕಾರ ಪಡೆಯಲು, ಸಪೂರವಾಗಿ ಕಾಣಬೇಕು ಎಂದು ಜನರು ಡಯಟ್ ಹಾಗೂ ವ್ಯಾಯಾಮದ ಮೊರೆ ಹೋಗುವುದು ಸರ್ವೇ ಸಾಮಾನ್ಯ. ಇದಕ್ಕಾಗಿ ಉಪವಾಸ ಮಾಡುವುದು, ಬೇರೆ ಬೇರೆ ರೀತಿಯ ಉತ್ಪನ್ನಗಳನ್ನು ಬಳಸುವುದು ಹೀಗೆ ನಾನಾ ಕಸರತ್ತುಗಳನ್ನು ಮಾಡುತ್ತಾರೆ. ವೈದ್ಯರ, ಆಹಾರ ತಜ್ಞರ ಸಲಹೆ ಕೇಳದೆ ಮನೆಯಲ್ಲೇ ಸ್ವಇಚ್ಛೆಯಿಂದ ಡಯಟ್ ಮಾಡಲು ಹೋಗಿ ಅನಾರೋಗ್ಯ ತಂದುಕೊಳ್ಳುತ್ತಾರೆ. ಹಾಗಾಗಿ ಡಯಟ್ ಅನ್ನು ಸರಿಯಾದ ಕ್ರಮದಲ್ಲಿ ಮಾಡಬೇಕು. ಇದರಲ್ಲಿ ಡಯಟ್ ಮಾಡುವವರು ಯಾವ ರೀತಿಯ ಆಹಾರ ಸೇವಿಸಬೇಕು ಎಂದು ತಿಳಿದುಕೊಳ್ಳಬೇಕು. ಡಯಟ್ ಮಾಡುವಾಗ ನಾಲಿಗೆಗೆ ರುಚಿ ಸಿಗದ ಆಹಾರವನ್ನೇ ಸೇವಿಸಬೇಕೆಂದಿಲ್ಲ. ರುವಿಕರವಾದ ಡೆಸರ್ಟ್ಗಳನ್ನೂ ಸಹ ಸವಿಯಬಹುದು. ಹೌದು, ನೀವು ಡಯಟ್ ಮಾಡುತ್ತಿದ್ದು, ನಿಮಗೂ ಸಿಹಿ ಹಾಗೂ ರುಚಿಕರವಾದ ಡೆಸರ್ಟ್ ಸವಿಯುವ ಮನಸ್ಸಿದ್ದರೆ, ಇಲ್ಲಿದೆ ಮಾಹಿತಿ. 1. ಸಿಹಿ ಪದಾರ್ಥ ತ್ಯಜಿಸಿ ಡಯೆಟ್ನಲ್ಲಿರುವವರು ಮೊದಲು ತ್ಯಜಿಸಬೇಕಾಗಿರುವುದು ಸಕ್ಕರೆ ಅಥವಾ ಸಿಹಿ ಪದಾರ್ಥ. ಸಿಹಿ ಇಷ್ಟಪಡುವವರು ಮೊದಲ ಹಂತದಲ್ಲಿ ತ್ರಾಸಾದರೂ ಸಿಹಿ ಪದಾರ್ಥಗಳನ್ನು ಬಿಡಬೇಕು. ಸಕ್ಕರೆ ದೇಹ ತೂಕವನ್ನು ಹೆಚ್ಚಿಸುವಲ್ಲಿ ಎತ್ತಿದ ಕೈ. ಹಾಗಾಗಿ ಸಕ್ಕರೆ ಭರಿತ ಆಹಾರಗಳಿಂದ ಮೊದಲು ದೂರ ಉಳಿಯಬೇಕು. ಸಿಹಿ ಬೇಕಾದಲ್ಲಿ ಸಿಹಿಗೆ ಸಮಾನವಾದ ಪದಾರ್ಥಗಳನ್ನು ಉಪಯೋಗಿಸಿದ್ದಲ್ಲಿ ತೂಕ ಹೆಚ್ಚಳದ ಬಗ್ಗೆ ಚಿಂತಿಸದೇ ಧೈರ್ಯದಿಂದ ಸಿಹಿ ಭಕ್ಷ್ಯಗಳನ್ನು ಸೇವಿಸಬಹುದು.2. ಚಿಯಾ ಚಾಕಲೇಟ್ ಪುಡಿಂಗ್ ಇದು ತುಂಬಾ ಆರೋಗ್ಯಕರವಾದ ಪದಾರ್ಥ. ಇದನ್ನು ತಯಾರಿಸಲು 4 ಸಣ್ಣ ಸಣ್ಣ ಡೇಟ್ಸ್, 2 ಟೇಬಲ್ ಚಮಚ ಸಕ್ಕರೆ ಬೆರೆಸದ ಕೋಕೋ ಪೌಡರ್, 2 ಚಮಚ ಚಿಯಾ ಬೀಜಗಳು, 34 ಕಪ್ ಬಾದಾಮಿ ಹಾಲು ಬೇಕು.ವಿಧಾನ: ಒಂದು ಬ್ಲೆಡರ್ ಮಿಕ್ಸಿ ಜಾರ್ ತೆಗೆದುಕೊಂಡು ಅದಕ್ಕೆ ಡೇಟ್ಸ್, ಕೋಕೋ ಪೌಡರ್, ಚಿಯಾ ಬೀಜಗಳು, ಬಾದಾಮಿ ಹಾಲು ಹಾಕಿ ನಯವಾಗಿ ರುಬ್ಬಿಕೊಳ್ಳಿ. ತದ ನಂತರ ಈ ಮಿಶ್ರಣವನ್ನು ಎರಡು ಗ್ಲಾಸ್ ಅಥವಾ ಬೌಲ್ನಲ್ಲಿ ಸುರಿದು 30 ನಿಮಿಷಗಳ ಕಾಲ ಫ್ರಿಡ್ಜ್ನಲ್ಲಿಡಿ. ಬೇಕಾದಲ್ಲಿ ಇದಕ್ಕೆ ಖರ್ಜೂರ, ಬಾದಾಮಿ, ಗೋಡಂಬಿಯ ಸಣ್ಣ ಸಣ್ಣ ಚೂರುಗಳನ್ನು ಮೇಲೆ ಹಾಕಬಹುದು.3. ಹಣ್ಣಿನ ಪಾಪ್ಸಿಕಲ್ ಬೇಸಿಗೆ ಕಾಲದಲ್ಲಿ ಹಣ್ಣಿನ ಪಾಪ್ಸಿಕಲ್ ಒಂದು ಉತ್ತಮ ಪದಾರ್ಥ. ಇದನ್ನು ಎಲ್ಲಾ ರೀತಿಯ ಹಣ್ಣುಗಳಿಂದಲೂ ತಯಾರಿಸಬಹುದಾಗಿದ್ದು, ನಿಮ್ಮ ಇಷ್ಟದ ಹಣ್ಣುಗಳನ್ನು ಬಳಸಿಯೂ ಮಾಡಬಹುದು. ಇಲ್ಲಿ ಕಲ್ಲಂಗಡಿ ಹಾಗೂ ಕಿವಿ ಫ್ರೂಟ್ ಬಳಸಿ ಹೇಗೆ ಮಾಡುವುದು ಎಂದು ತಿಳಿಸಲಾಗಿದೆ.ವಿಧಾನ: 4 ಕಪ್ ಕಲ್ಲಂಗಡಿ ಹಣ್ಣು ಮತ್ತು 1 ಕಿವಿ ಫ್ರೂಟ್ ತೆಗೆದುಕೊಂಡು ಚೆನ್ನಾಗಿ ರುಬ್ಬಿಕೊಳ್ಳಿ. ನಂತರ ಇದಕ್ಕೆ 2 ಚಮಚ ಜೇನುತುಪ್ಪ ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ನಂತರ ಇದನ್ನು ನಿಮಗೆ ಯಾವ ಆಕಾರ ಬೇಕೋ ಆ ಆಕಾರದ ಅಚ್ಚುಗಳಲ್ಲಿ ಮಿಶ್ರಣ ಸುರಿಯಿರಿ. ನಂತರ ಫ್ರಿಡ್ಜ್ನಲ್ಲಿ ಇಟ್ಟರೆ ನಿಮ್ಮ ನೆಚ್ಚಿನ ಹಣ್ಣಿನ ಪಾಪ್ಸಿಕಲ್ ತಯಾರು.4. ಬ್ಲೂಬೆರಿ ಯೋಗರ್ಟ್ ನೀವು ಯೋಗರ್ಟ್ ಪ್ರಿಯರಾಗಿದ್ದರೆ ಈ ರೆಸಿಪಿ ನಿಮಗೆ ಇಷ್ಟವಾಗುತ್ತದೆ.ವಿಧಾನ: ಮೊದಲು 2 ಕಪ್ ಬ್ಲೂಬೆರಿ ಹಣ್ಣುಗಳನ್ನು ದಪ್ಪವಾಗಿ ರುಬ್ಬಿಕೊಳ್ಳಬೇಕು. ನಂತರ ಇದಕ್ಕೆ 12 ಕಪ್ ಯೋಗರ್ಟ್, 1 ಟೀ ಸ್ಪೂನ್ ಚಿಯಾ ಬೀಜಗಳು ಮತ್ತು 2 ಟೀ ಸ್ಪೂನ್ ಜೇನುತುಪ್ಪ ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿದ ನಂತರ ಒಂದು ಪಾತ್ರೆಯಲ್ಲಿ ಸುರಿದು ಫ್ರಿಡ್ಜ್ನಲ್ಲಿ ಇಡಬೇಕು. ನಿಮಗೆ ಬೇಕಾದಲ್ಲಿ ಬ್ಲೂಬೆರಿ ಚಂಕ್ಸ್ ಸಹ ಸೇರಿಸಬಹುದು.5. ಕಸ್ಟರ್ಡ್ ಡಯಟ್ ಮಾಡುವವರಿಗೆ ಇದು ತುಂಬಾ ಉತ್ತಮವಾದುದು. ಇದನ್ನು ತಯಾರಿಸಲು ಹೆಚ್ಚು ಸಮಯ ಹಾಗೂ ಪದಾರ್ಥಿಗಳು ಬೇಕಾಗಿಲ್ಲ. ಇದನ್ನು ಕಸ್ಟರ್ಡ್ ಪೌಡರ್, ಹಾಲು ಮತ್ತು ಕೆಲವು ಹಣ್ಣುಗಳಿಂದ ಸುಲಭವಾಗಿ ತಯಾರಿಸಬಹುದು.ವಿಧಾನ: ಒಂದು ಪಾತ್ರೆಯಲ್ಲಿ 2 ಕಪ್ ಹಾಲನ್ನು ಬಿಸಿ ಮಾಡಿ. 2 ಟೀ ಸ್ಪೂನ್ ಕಸ್ಟರ್ಡ್ ಪುಡಿಯನ್ನು ಬೆಚ್ಚಗಿನ ಹಾಲಿನಲ್ಲಿ ಕರಗಿಸಿ. ಕಸ್ಟರ್ಡ್ ಸ್ವಲ್ಪ ದಪ್ಪವಾಗುವವರೆಗೆ ಇದನ್ನು 5 ನಿಮಿಷ ಬೇಯಿಸಿ. ನಂತರ 2 ಟೀಸ್ಪೂನ್ ಜೇನುತುಪ್ಪ, ತೆಂಗಿನಕಾಯಿ ಸಕ್ಕರೆ ಅಥವಾ ಬೆಲ್ಲ ಪುಡಿಯನ್ನು ಸೇರಿಸಿ. ಕೊನೆಯದಾಗಿ ಕೆಲವು ಕತ್ತರಿಸಿದ ಹಣ್ಣುಗಳಾದ ಸೇಬು, ಬಾಳೆಹಣ್ಣು, ಮಾವು ಮತ್ತು ದ್ರಾಕ್ಷಿಯನ್ನು ಸೇರಿಸಿ. ಚೆನ್ನಾಗಿ ಮಿಶ್ರಣ ಮಾಡಿ ಫ್ರಿಡ್ಜ್ ನಲ್ಲಿ ತಣ್ಣಗಾಗಲು ಬಿಡಿ.6. ಬಾಳೆಹಣ್ಣಿನ ಮಗ್ ಕೇಕ್ ನೀವು ಕೇಕ್ ಪ್ರಿಯರಾಗಿದ್ದು, ಕ್ಯಾಲರಿ ಹೆಚ್ಚಾಗುತ್ತದೆ ಎಂಬ ಭಯವೇ? ಈ ಚಿಂತೆ ಬಿಟ್ಟು ಬಾಳೆಹಣ್ಣಿನ ಮಗ್ ಕೇಕ್ ತಯಾರಿಸಿ ತಿನ್ನುವ ಆಸೆ ಈಡೇರಿಸಿಕೊಳ್ಳಿ.ವಿಧಾನ: ಬಾಳೆಹಣ್ಣನ್ನು ತೆಗೆದುಕೊಂಡು ಒಂದು ಮಗ್ ಅಥವಾ ಬೌಲ್ಗೆ ಸಣ್ಣ ಸಣ್ಣಗೆ ಕೈಯಲ್ಲಿ ಹಿಸುಕಿಕೊಳ್ಳಿ. ಇದಕ್ಕೆ ಒಂದು ಚಮಚ ಬ್ರೌನ್ ಶುಗರ್, 1 ಚಮಚ ಹಾಲು, 12 ಚಮಚ ವೆನಿಲವನ್ನು ಸೇರಿಸಿ ಚೆನ್ನಾಗಿ ಮಿಶ್ರಣ ಮಾಡಿ. ಇದಕ್ಕೆ 3 ಚಮಚ ಗೋಧಿ ಹಿಟ್ಟು ಹಾಕಿ ಅದರೊಟ್ಟಿಗೆ ಚೆನ್ನಾಗಿ ಮಿಶ್ರಣ ಮಾಡಿ. ಬಳಿಕ ಒಂದು ನಿಮಿಷ ಮೇಕ್ರೋವೇವ್ನಲ್ಲಿ ಇಡಿ. ಬಳಿಕ ಚೋಕೊ ಚಿಪ್ಸ್ ಅಥವಾ ಕತ್ತರಿಸಿದ ಬಾಳೆ ಚೂರುಗಳಿಂದ ಅಲಂಕರಿಸಿ.